cyanic-selkie/wikianc huggingface dataset:
Κουρνάς Χανίων
Ποτάμια
Τρία είναι τα ποτάμια που αδρεύουν την περιοχή της παραλίας του Κουρνά, πεδινή περιοχή γνωστή ως Καβρός (ή κάμπος). Αυτά είναι ο Καβρός, ο Δέλφινας και ο Μουσέλλας. Ο Μουσέλλας, που πιθανώς ταυτίζεται με τον αρχαίο Μέσαπο, αποτελεί φυσικό βόρειο σύνορο μεταξύ των νομών Χανίων και Ρεθύμνου, ενώ πηγάζει από τις πηγές της Αργυρούπολης, την αρχαία Λάππα. Φαίνεται ότι κατά την αρχαιότητα ήτο πλωτός, καθώς στις όχθες του ποταμού βρίσκονται ίχνη σιδηρών πασσάλων και κρίκοι, οι οποίοι πιθανώς χρησιμοποιούνταν για την πρόσδεση πλοιαρίων.
Ναός Αγίου Γεωργίου
εναλλ.=Ναός Αγίου Γεωργίου στον Κουρνά Χανίων|μικρογραφία|Ναός Αγίου Γεωργίου στον Κουρνά Ο ναός βρίσκεται κοντά στην πλατεία του χωριού. Κτίστηκε στα τέλη του 12ου αιώνα, περίπου στα 1190, και επισκευάστηκε 2 φορές, η τελευταία εκ των οποίων ήταν το 1887. Αρχιτεκτονικά, πρόκειται για μια τρίκλιτη εκκλησία, ενώ το 1230-1240 προστέθηκε ένα κλίτος ακόμη το οποίο ήταν το κλίτος του Χριστού. Η εκκλησία αποτελούσε το κέντρο της ζωής του χωριού από το 12ο αιώνα. Επομένως όλες οι σπουδαίες στιγμές της ιστορίας του διαδραματίστηκαν εδώ.
Βυζαντινός Ναΐσκος Αγίας Ειρήνης
Ο ναός βρίσκεται κάτω από την κεντρική πλατεία του χωριού. Δίπλα στην εκκλησία υπάρχει πηγή από την οποία σε παλιότερους καιρούς έπαιρνε όλο το χωριό νερό. Δεξιά της εισόδου του ναού σώζεται γραπτή κτιτορική επιγραφή η οποία δύσκολα διαβάζεται σήμερα και γράφει τα εξής:
(Ανα)κενήσθι και ηστωρίθυ ο θείος και (πάνσεπ)τος…
… (αγίας) Ειρήνης δει ’εξώδου και κόπου κυρ
(Αλεξά)νδρου μοναχού του Μελαχριν(ού)…
…τει εν ςωο΄, Ινδικτιώνος ΙΕ΄, εν μηνί ι…..
Η επιγραφή δείχνει ότι η εκκλησία κτίστηκε από κάποιο μοναχό Αλέξανδρο Μελαχρινό το έτος 1362 μ.Χ. Οι τοιχογραφίες του Ναού είχαν καλυφτεί παλιότερα από ασβέστη προφανώς όχι μόνο για καλλωπιστικούς λόγους αλλά και για να προστατευτούν από πιθανή καταστροφή εκ μέρους των Τούρκων κατακτητών. Η καλύτερα διατηρημένη σήμερα τοιχογραφία είναι η Θυσία του Αβραάμ η οποία βρίσκεται μέσα στο ιερό. Άλλες τοιχογραφίες είναι η Ανάληψη του Χριστού, ο Ευαγγελισμός της Θεοτόκου, η Ψηλάφηση του Θωμά και άλλες.
Παλαιός & Νέος Ναός Εισοδίων
Μονόκλιτη Βασιλική που κτίστηκε την περίοδο της Ενετοκρατίας. Το κτίσιμο φαίνεται ότι έγινε σε δυο τουλάχιστο διαφορετικές χρονικές περιόδους όπως μαρτυρούν οι κορνίζες των ανοιγμάτων. Το δυτικό μέρος του Ναού φαίνεται να προϋπήρχε του ανατολικού. Το τέμπλο είναι κυπαρισσένιο, ξυλόγλυπτο των αρχών του 19ου αιώνα. Δεν υπάρχουν τοιχογραφίες στο εσωτερικού του Ναού, μόνο φορητές εικόνες και μάλιστα δυο πολύ μεγάλες, των τριών Ιεραρχών και της Παναγίας της Μυρτιδιώτισσας. Ο Ναός βρίσκεται εκεί όπου παλιότερα ήταν η αυλή του σχολείου ενώ στη θέση του σχολείου έχει σήμερα κτιστεί ο νέος Ναός των Εισοδίων.
Ο νέος Ναός των Εισοδίων κτίστηκε στα τέλη της δεκαετίας του 1960 με πρωτοβουλία του τότε εφημερίου Κωνσταντίνου Ορφανουδάκη για να καλύψει τις αυξανόμενες ανάγκες της ενορίας. Είναι ρυθμού Βασιλικής με τρούλο γιορτάζει κάθε χρόνο στις 21 Νοεμβρίου και αποτελεί τον κεντρικό ι. Ναό της ενορίας μας.
Ναός Αγίου Ιωάννου του Προδρόμου
Βρίσκεται νότια του χωριού σε περιοχή ιδιαίτερου φυσικού κάλλους, όπου κάθε χρόνο στις 29 του Αυγούστου γίνεται το πανηγύρι του χωριού.
Παραπομπές
Κατηγορία:Χωριά του νομού Χανίων Κατηγορία:Δήμος Αποκορώνου
Νόμος πλαίσιο
Ο όρος νόμος- πλαίσιο είναι τεχνικός όρος του ελληνικού Συνταγματικού Δικαίου.
Η έννοια του "νόμου- πλαισίου" προκύπτει από το άρθρο 43 §4 του Συντάγματος της Ελλάδας, το οποίο έχει ως εξής: "Με νόμους που ψηφίζονται από την Ολομέλεια της Βουλής μπορεί να παρέχεται εξουσιοδότηση έκδοσης κανονιστικών διαταγμάτων για τη ρύθμιση των θεμάτων που καθορίζονται σε αυτούς σε γενικό πλαίσιο. Με τους νόμους αυτούς χαράζονται οι γενικές αρχές και οι κατευθύνσεις της ρύθμισης που πρέπει να ακολουθηθεί και τίθενται χρονικά όρια για τη χρήση της εξουσιοδότησης". Συνεπώς, νόμος-πλαίσιο είναι ένας τυπικός νόμος στον οποίο καθορίζονται οι γενικές αρχές και οι κατευθύνσεις του προς ρύθμιση θέματος και περαιτέρω με αυτόν παρέχονται νομοθετικές εξουσιοδοτήσεις  για έκδοση κανονιστικών προεδρικών διαταγμάτων, με τα οποία θα ολοκληρώνεται η συνολική ρύθμιση του θέματος. Ο νόμος- πλαίσιο πρέπει να ψηφίζεται από την Ολομέλεια της Βουλής και με αυτόν τίθενται χρονικά όρια προς την εκτελεστική λειτουργία (Πρόεδρο της Δημοκρατίας, Κυβέρνηση) για την χρήση της παρεχομένης νομοθετικής εξουσιοδότησης.
Παραδείγματα νόμων-πλαισίων
Ο πιο γνωστός νόμος-πλαίσιο ήταν για χρόνια ο ν. 1268/1982 που αφορούσε τη ρύθμιση θεμάτων της ανώτατης παιδείας και των πανεπιστημιακών σπουδών. Ένας σχετικά πρόσφατος νόμος που έχει την ιδιότητα νόμου-πλαισίου είναι ο ν. 3845/2010, με τον οποίο θεσπίσθηκαν τα πρώτα αναγκαία μέτρα, ύστερα από την προσφυγή της χώρας στον μηχανισμό στήριξης της ελληνικής οικονομίας από τις χώρες μέλη του ευρώ, την Ευρωπαϊκή Κεντρική Τράπεζα και το Διεθνές Νομισματικό Ταμείο.
Άλλο παράδειγμα νόμου-πλαισίου είναι το άρθρο 2 του ν. 945/1979. Με αυτόν κυρώθηκε η συνθήκη προσχώρησης στις Ευρωπαϊκές Κοινότητες. Με το άρθρο αυτό δόθηκε η αρμοδιότητα του ά. 43§4 Σ για την έκδοση κανονιστικών διαταγμάτων που αφορούν αφενός την εφαρμογή των πράξεων που είχαν ήδη εκδοθεί και αφετέρου την προσαρμογή της ελληνικής νομοθεσίας προς τους κανόνες δικαίου που έχουν θεσπιστεί με τις πράξεις αυτές.
Δείτε επίσης
Κατηγορία:Νόμοι Κατηγορία:Συνταγματικό Δίκαιο Κατηγορία:Νομικοί όροι
Χρήστος Τσιαμούλης
Ο Χρήστος Τσιαμούλης (17 Ιουνίου 1961) είναι Έλληνας πολυοργανίστας μουσικός και τραγουδιστής, δεξιοτέχνης του ουτιού, μελετητής της θεωρίας της παραδοσιακής μουσικής (ήχοι και Μακάμ) και δάσκαλος.
Βιογραφία
Γεννήθηκε το 1961 στην Αθήνα. Οι βασικές του μουσικές σπουδές έγιναν στο Εθνικό Ωδείο Αθηνών (κιθάρα και θεωρία). Αργότερα ασχολήθηκε με την παραδοσιακή μουσική και όργανα. Σπούδασε επίσης Βυζαντινή Μουσική.
Το 1985 ίδρυσε μαζί με άλλους το συγκρότημα παραδοσιακής μουσικής Δυνάμεις του Αιγαίου. Έχει συνεργαστεί με πολλούς γνωστούς συνθέτες παραδοσιακής και έντεχνης μουσικής, όπως Σ. Καρά, Μ. Χατζιδάκι, Δ. Σαββόπουλο, Γ. Μαρκόπουλο, Ν. Μαμαγκάκη, Γ. Χατζηνάσιο, Γ. Σταυριανό, Χρ. Αηδονίδη, Δ. Σαμίου, Ν. Σαραγούδα, Μαριώ, Σαββίνα Γιαννάτου, N. Κυπουργό, Αλ. Ιωαννίδη και άλλους.
Συγγραφικό Έργο
- Οι κλίμακες στο Ούτι, πρακτικό εγχειρίδιο σε τέσσερις παραδοσιακές κλίμακες για το Ούτι.
- Αριθμητικό Τροπικό Σύστημα της Ελληνικής Μουσικής. Περιγράφει την δημιουργία ενός Αριθμητικού συστήματος που να γεφυρώνει τις δύο μεγαλύτερες παραδόσεις της τροπικής μουσικής: των εκκλησιαστικών Ήχων και των ανατολικών Μακάμ, με σκοπό να ενοποιηθούν σε ένα σύστημα όλοι οι μουσικοί Τρόποι που, κατά καιρούς, χρησιμοποιήθηκαν στη Μικρά Ασία, τα Νησιά και την Ηπειρωτική Ελλάδα, όπου δηλαδή έζησαν και δραστηριοποιήθηκαν ελληνικοί πληθυσμοί, καθώς επίσης και να καλύψει όλες τις κατευθύνσεις του παραδοσιακού ρεπερτορίου (Λόγια-Αστική και Δημοτική-Λαϊκή μουσική).
- Τα Μελωδικά Μοτίβα της Παράδοσης τρόπος α΄, Καταγραφή, μουσικού υλικού από την Ανατολική Λόγια μουσική και την Ελληνική Παράδοση στο πεντάγραμμο, σχετικά με τον "τρόπο α".
Παραπομπές
Τσιαμούλης Τσιαμούλης
Αναστάσιος Κωλέτσης
Ο Αναστάσιος Κωλέτσης του Ιωάννη (1870- ;) ήταν Έλληνας γιατρός και πολιτικός. Υπηρέτησε ως βουλευτής Πρέβεζας από το 1915 ως το 1917.
Βιογραφία
Καταγόταν από τους Παπαδάτες και ήταν παντρεμένος με τη Λαμπρινή Σιώζη. Στις εκλογές που διεξήχθησαν στις 6 Δεκεμβρίου 1915 ο Κωλέτσης εξελέγη βουλευτής με το συνδυασμό της Ηνωμένης Κυβερνητικής Παράταξης.
Σημαία του Τατζικιστάν
thumb|250px|right|[[Αρχείο:FIAV 111000.svg|20px Λόγος σημαίας: 1:2]] Η σημαία του Τατζικιστάν καθιερώθηκε το 1992. Η πρώην σοβιετική δημοκρατία επέλεξε τα χρώματα της παλαιάς σημαίας (του 1953), δηλαδή κόκκινο (σύμβολο ενότητας του έθνους), λευκό (για το βαμβάκι) και πράσινο (αντιπροσωπεύει τη φύση).
Στη μεσαία λευκή λωρίδα υπάρχει ένα σύμβολο, διπλάσιο σε μέγεθος από τις άνω κόκκινες και κάτω πράσινες λωρίδες. Το σύμβολο αυτό είναι ένα στέμμα που περιβάλλεται από 7 αστέρια σε σχήμα καμάρας. thumb|Σημαία όταν το Τατζικιστάν ανήκε στην [[ΕΣΣΔ.]]
Στις 24 Νοεμβρίου γιορτάζεται η Ημέρα της Σημαίας.
Μουσσολέντε
Το Μουσσολέντε (ιταλικά: Mussolente) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Σημαία του Τατζικιστάν
Παραπομπές
Τατζικισταν Κατηγορία:Εθνικά σύμβολα του Τατζικιστάν
Μουσσολέντε
Παραπομπές
Κατηγορία:Δήμοι της Επαρχίας της Βιτσέντσα
Άσσος Κορινθίας
O Άσσος είναι μεγάλο χωριό και έδρα ομώνυμης δημοτικής κοινότητας, της δημοτικής ενότητας (τέως δήμου) Άσσου-Λεχαίου, του δήμου Κορινθίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου
Γεωγραφία
Ο Άσσος είναι μεγάλο παραθαλάσσιο χωριό στο βόρειο τμήμα του νομού Κορινθίας. Βρίσκεται πολύ κοντά στις νότιες ακτές του Κορινθιακού κόλπου, πάνω στην παλαιά Εθνική Οδό Αθηνών-Κορίνθου (ΕΟ 8), μετά το Λέχαιο και σε μέσο σταθμικό υψόμετρο 30. Απέχει 10 χλμ. περίπου Δ. της Κορίνθου.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 και προσαρτήθηκε στον δήμο Απίας του, τέως, νομού Αργολίδος & Κορινθίας. Το 1899 εντάχθηκε στον νομό Κορινθίας, το 1909 πάλι στον νομό Αργολίδος & Κορινθίας και το 1949 οριστικά στον νομό Κορινθίας. Με το ΦΕΚ 244Α - 04/12/1997 προσαρτήθηκε στον δήμο Άσου-Λεχαίου. Με το ΦΕΚ 87Α - 07/06/2010 αποσπάστηκε από τον δήμο Άσσου-Λεχαίου και προσαρτήθηκε στον δήμο Κορινθίων.
Ιστορικά στοιχεία
Στον Άσσο υπογράφηκε, στις 7 Νοεμβρίου 1823, η παράδοση των Τούρκων του Ακροκορίνθου, στον Θεόδωρο Κολοκοτρώνη.
Αθλητισμός
Ο Ολυμπιακός Μορφωτικός Αθλητικός Σύλλογος Άσσου με επίσημο έτος ίδρυσης το 1969 εκπροσωπεί τον Άσσο στο τοπικό ποδόσφαιρο της Κορινθίας.
Κατέκτησε το πρώτο Κύπελλο Ε.Π.Σ. Κορινθίας που διεξήχθη τη σεζόν 1971-72 νικώντας στον τελικό με 2-0 τον ομώνυμο ιστορικό σύλλογο του Λουτρακίου. Ως Κυπελλούχος Ε.Π.Σ. Κορινθίας συμμετείχε στο Κύπελλο Ελλάδας ερασιτεχνών και έφτασε μέχρι την προημιτελική φάση, όπου αποκλείστηκε από τον Π.Ο. Μουδανιών.
Από τον Ολυμπιακό Άσσου αναδείχθηκε ο Παναγιώτης Λαμπρινός που αγωνίστηκε σε Εθνικό, Α.Σ. Ρόδος, Α.Π.Σ. Κόρινθος, Προοδευτική και Πανναυπλιακό.
Πηγές
Κατηγορία:Χωριά του νομού Κορινθίας Κατηγορία:Δήμος Κορινθίων
25 Σεπτεμβρίου
24 Σεπτεμβρίου | 25 Σεπτεμβρίου | 26 Σεπτεμβρίου
Αργίες και εορτές
Παγκόσμια ημέρα περιββαλοντικής δράσης.
Ορθόδοξη Εκκλησία
Κατηγορία:Ημέρες του έτους
Βουλγαρικές βουλευτικές εκλογές 1962
Οι βουλευτικές εκλογές διεξήχθησαν στη Βουλγαρία στις 25 Φεβρουαρίου το 1962. Το Πατριωτικό Μέτωπο ήταν ο μόνος οργανισμός που συμμετείχε στις εκλογές, και οι ψηφοφόροι είχαν την επιλογή της ψήφου υπέρ ή κατά του κόμματος, με μόνο 1.668 από τις 5.462.892 έγκυρες ψήφους να είναι κατά. Η προσέλευση των ψηφοφόρων φέρεται να ήταν 99,7%.
Παραπομπές
Κατηγορία:Βουλγαρικές βουλευτικές εκλογές
Θεοκρασία
Ο όρος θεοκρασία προέρχεται από τον συνδυασμό τον λέξεων θεός + κράσις, μορφή του ρήματος κεράννυμι που σημαίνει «αναμειγνύω».
Η θεοκρασία χρησιμοποιείται για να περιγραφεί:
Ο Ιάμβλιχος ανέφερε χαρακτηριστικά για κάποιους Πυθαγόρειους φιλόσοφους: «». Ο Φώτιος, στη Βιβλιοθήκη (Μυριόβιβλος) του, αναφέρεται στη λατρεία κάποιων Αλεξανδρινών οι οποίοι απέδιδαν τιμές σε θεότητες όπως ο Όσιρις και ο Άδωνις «».
Πηγές
Κατηγορία:Θεολογία Κατηγορία:Θρησκειολογία Κατηγορία:Φιλοσοφία της θρησκείας Κατηγορία:Νεοπλατωνισμός
Άγιος Χριστόφορος Σκλίβανης
Για τον συνώνυμο οικισμό στο νομό Ιωαννίνων δείτε το λήμμα: Άγιος Χριστόφορος Γιουργάνιστας
Για οικισμούς της Ελλάδας με το ίδιο όνομα δείτε: Άγιος Χριστόφορος (αποσαφήνιση)
Ο Άγιος Χριστόφορος Σκλίβανης είναι ορεινό χωριό του Δήμου Δωδώνης στον νομό Ιωαννίνων της Ηπείρου. Σύμφωνα με την απογραφή 2011 έχει πληθυσμό 48 κατοίκων.
Γενικά στοιχεία
Ο Άγιος Χριστόφορος είναι κτισμένος σε υψόμετρο 640 μέτρων, βρίσκεται στις υπώρειες του όρους Ξηροβούνι και απέχει 34 χλμ. Ν.-ΝΑ. από την πόλη των Ιωαννίνων. Ως οικισμός καταγράφεται για πρώτη φορά στην απογραφή του 1961 και μέχρι το 1997 ανήκε στην επαρχία Ιωαννίνων. Αργότερα υπήχθη στον δήμο Αγίου Δημητρίου, ενώ σύμφωνα με το σχέδιο Καλλικράτης, μαζί με τα όμορα χωριά Σκλίβανη, Άγιος Γεώργιος, Κουλουραίικα, Προφήτης Ηλίας, Ράχη, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης.
Συννυφάδα και Σύγγαμβρος
Συννυφάδα ονομάζεται η γυναίκα που παντρεύτηκε ένα από τα δύο ή περισσότερα, αρσενικά, αδέλφια.
Άγιος Χριστόφορος Σκλίβανης
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Συννυφάδα και Σύγγαμβρος
Μπατζανάκης ή σύγγαμβρος είναι η περίπτωση που υπάρχουν δύο αδελφές που παντρεύονται. Οι άνδρες τους είναι σύγγαμβροι.
Εξωτερικοί σύνδεσμοι
Κατηγορία:Οικογένεια
Νάντο
Το Νάντο (ιταλικά: Nanto) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Άγιος Λαυρέντιος ο Αρχιδιάκονος
Ο βίος του
Το όνομά του στα λατινικά είναι Laurentius, που σημαίνει «στεφανωμένος». Σύμφωνα με την Καθολική Εγκυκλοπαίδεια, διδάχθηκε τη χριστιανική πίστη στη Σαραγόσα της Ισπανίας από τον ελληνικής καταγωγής αρχιδιάκονο Ξύστο ή Ξυστό.
Ο θρύλος λέει ακόμη, πως το 257 ο Άγιος Λαυρέντιος ακολούθησε τον Ξύστο στην Ρώμη, όπου ο τελευταίος ανακηρύχθηκε επίσκοπος (Πάπας) με το λατινικό όνομα Sixtius II. Τον Αύγουστο του 258, όταν ο Ρωμαίος αυτοκράτορας Βαλεριανός άρχισε διωγμούς κατά των Χριστιανών, ο πάπας Ξύστος εμπιστεύθηκε τα τιμαλφή της εκκλησίας, μεταξύ των οποίων και το δισκοπότηρο που χρησιμοποίησε ο Ιησούς κατά τον Μυστικό Δείπνο, στον Άγιο Λαυρέντιο, που ήταν ο αρχιδιάκονός του.
Στις 6 Αυγούστου Ρωμαίοι στρατιώτες ανακάλυψαν τον Ξύστο σε μία κατακόμβη και την επομένη τον αποκεφάλισαν. Οι Ρωμαίοι στρατιώτες απαίτησαν κατόπιν από τον Άγιο Λαυρέντιο να τους παραδώσει τους θησαυρούς της Εκκλησίας. Ο Άγιος Λαυρέντιος ζήτησε τρεις ημέρες για να συγκεντρώσει τους θησαυρούς, αλλά αντί να κάνει αυτό, μοίρασε τους θησαυρούς σε φτωχούς, αρρώστους και ορφανά. Την τρίτη ημέρα παρουσιάσθηκε, μαζί με ορισμένους φτωχούς και αδύνατους της Ρώμης, στους διώκτες του λέγοντας ότι οι θησαυροί της Εκκλησίας ήταν «αποταμιευμένοι» στην συνοδεία του. Εξαγριωμένοι τότε οι Ρωμαίοι διώκτες των Χριστιανών υπέβαλαν τον Άγιο Λαυρέντιο σε μαρτυρικό θάνατο, ψήνοντας τον ζωντανό επάνω σε σιδερένια σχάρα. Ο θρύλος λέει ακόμη πως, πριν συλληφθεί, ο Άγιος Λαυρέντιος πρόλαβε να φυγαδεύσει το ιερό δισκοπότηρο στην Ισπανία, το οποίο λέγεται πως φυλάσσεται στον καθεδρικό ναό της Βαλένθια.
Η μνήμη του εορτάζεται από τους Ορθοδόξους και τους Ρωμαιοκαθολικούς στις 10 Αυγούστου. Άγιος θεωρείται και από την Λουθηρανική και Αγγλικανική εκκλησία. Στην Ρώμη, στο σημείο όπου μαρτύρησε ο Άγιος Λαυρέντιος, υπάρχει σήμερα ναός που είναι αφιερωμένος στον Άγιο (ιταλ., San Lorenzo in Panisperna). Επίσης κάθε χρόνο από τις 9 έως τις 15 Αυγούστου λαμβάνει χώρα το φεστιβάλ του Αγίου Λαυρεντίου (Fiestas de San Lorenzo) στην πόλη της Ουέσκα ς στην Ισπανία με ποικίλες εκδηλώσεις στα πλαίσια της εορτής του Αγίου.
Ο Άγιος Λαυρέντιος έχει ιδιαίτερη θέση στην Καθολική και στις Προτεσταντικές εκκλησίες. Θεωρείται ο άγιος προστάτης της Ρώμης, της Ουέσκας, του Καναδά και της Σρι Λάνκα. Θεωρείται επίσης προστάτης των ηθοποιών, των βιβλιοθηκάριων, κ.ά..
Άλλες μορφές της Χριστιανοσύνης με το ίδιο όνομα
Στο εορτολόγιο των Ορθοδόξων αναφέρονται ακόμα πολλοί άγιοι, μάρτυρες και όσιοι με το όνομα «Λαυρέντιος»:
Βιβλιογραφία
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Χριστιανοί άγιοι του 3ου αιώνα Κατηγορία:Χριστιανοί μάρτυρες του 3ου αιώνα
Γεώργιος Π. Μαυρομιχάλης
Ο Γεώργιος Μαυρομιχάλης του Πέτρου ήταν εγγονός του υποστράτηγου Αντώνιου Μαυρομιχάλη της μεγάλης οικογένειας των Μαυρομιχαλαίων.
Γεννήθηκε στη Καλαμάτα το 1870. Κατατάχθηκε εθελοντής στο πεζικό και προάχθηκε το 1894 στο βαθμό του Ανθυπολοχαγού. Μετείχε στον Ελληνοτουρκικό πόλεμο του 1897 όπου και έπεσε ηρωικά μαχόμενος στη τελευταία μάχη στο Δομοκό στις 5 Μαΐου 1897. Τάφηκε στη Λαμία.
Κατηγορία:Έλληνες αξιωματικοί του πεζικού Μ Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 03/2012 Κατηγορία:Οικογένεια Μαυρομιχάλη Κατηγορία:Στρατιωτικός-επέκταση
Εξέγερση του Κοστσιούσκο
Μάχες
Οι μάχες και οι ημερομηνίες τους με το Γρηγοριανό Ημερολόγιο:
Στα πολωνικά
Κατηγορία:Ιστορία της Πολωνίας
Μισοπροστόλη
Η μισοπροστόλη, που πωλείται με την επωνυμία Cytotec, μεταξύ άλλων, είναι φάρμακο που χρησιμοποιείται για την πρόληψη και τη θεραπεία των ελκών του στομάχου, την έναρξη του τοκετού, την έκτρωση και τη θεραπεία της αιμορραγίας μετά τον τοκετό λόγω της κακής συστολής της μήτρας. Για αμβλώσεις χρησιμοποιείται μόνη ή με μιφεπριστόνη ή μεθοτρεξάτη. Από μόνη της, η αποτελεσματικότητα για την άμβλωση κυμαίνεται μεταξύ 66% και 90%. Η μισοπροστόλη λαμβάνεται από το στόμα όταν χρησιμοποιείται για την πρόληψη γαστρικών ελκών σε άτομα που λαμβάνουν ΜΣΑΦ. Για επαγωγή τοκετού ή άμβλωση, λαμβάνεται από το στόμα, διαλύεται στο στόμα ή τοποθετείται στον κόλπο. Για αιμορραγία μετά τον τοκετό μπορεί επίσης να χρησιμοποιηθεί διορθικά.
Συχνές ανεπιθύμητες ενέργειες περιλαμβάνουν διάρροια και κοιλιακό άλγος. Είναι στην κατηγορία εγκυμοσύνης X που σημαίνει ότι είναι γνωστό ότι οδηγεί σε αρνητικά αποτελέσματα για το μωρό εάν ληφθεί κατά τη διάρκεια της εγκυμοσύνης. Σε σπάνιες περιπτώσεις, μπορεί να εμφανιστεί ρήξη της μήτρας. Είναι ένα ανάλογο προσταγλανδίνης - συγκεκριμένα, μια συνθετική προσταγλανδίνη Ε 1 (PGE 1 ).
Η μισοπροστόλη αναπτύχθηκε το 1973. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Διατίθεται ως γενόσημο φάρμακο.
Πρόληψη ελκών
Η μισοπροστόλη χρησιμοποιείται για την πρόληψη των γαστρικών ελκών που προκαλούνται από ΜΣΑΦ. Δρα στα γαστρικά τοιχωματικά κύτταρα, αναστέλλοντας την έκκριση γαστρικού οξέος μέσω της αναστολής της αδενυλικής κυκλάσης που μεσολαβείται από τον συζευγμένο με πρωτεΐνη G υποδοχέα, η οποία οδηγεί σε μειωμένα επίπεδα ενδοκυτταρικού κυκλικού ΑΜΡ και μειωμένη δραστικότητα αντλίας πρωτονίων στην κορυφή του τοιχωματικού κυττάρου. Επειδή άλλες κατηγορίες φαρμάκων, ειδικά οι ανταγωνιστές υποδοχέα Η2 και οι αναστολείς αντλίας πρωτονίων, είναι πιο αποτελεσματικές για τη θεραπεία οξέων πεπτικών ελκών, η μισοπροστόλη ενδείκνυται μόνο για χρήση από άτομα που λαμβάνουν ΜΣΑΦ και διατρέχουν υψηλό κίνδυνο για έλκη που προκαλούνται από ΜΣΑΦ, συμπεριλαμβανομένων των ηλικιωμένων και των ατόμων με επιπλοκές έλκους. Η μισοπροστόλη μερικές φορές συνταγογραφείται μαζί με ΜΣΑΦ για να αποφευχθεί η συχνή ανεπιθύμητη ενέργεια του γαστρικού έλκους (π.χ. μαζί με δικλοφενάκη στο σκεύασμα Arthrotec).
Ωστόσο, ακόμη και στη θεραπεία των ελκών που προκαλούνται από ΜΣΑΦ, η ομεπραζόλη αποδείχθηκε τουλάχιστον εξίσου αποτελεσματική με τη μισοπροστόλη, αλλά ήταν πολύ καλύτερα ανεκτή, επομένως η μισοπροστόλη δεν πρέπει να θεωρείται θεραπεία πρώτης γραμμής. Η διάρροια που προκαλείται από τη μισοπροστόλη και η ανάγκη πολλαπλών ημερήσιων δόσεων (συνήθως τέσσερις) είναι τα κύρια προβλήματα που επηρεάζουν τη συμμόρφωση με τη θεραπεία.
Επαγωγή τοκετού
Η μισοπροστόλη χρησιμοποιείται συνήθως για επαγωγή τοκετού. Προκαλεί συστολές της μήτρας και την ωρίμανση (διεύρυνση ή λέπτυνση) του τραχήλου. Μπορεί να είναι λιγότερο ακριβό από τον άλλο συνήθως χρησιμοποιούμενο παράγοντα ωρίμανσης, τη δινοπροστόνη.
Η οξυτοκίνη έχει χρησιμοποιηθεί από καιρό ως βασικός παράγοντας επαγωγής τοκετού, αλλά δεν λειτουργεί καλά όταν ο τράχηλος δεν είναι ακόμη ώριμος. Η μισοπροστόλη μπορεί επίσης να χρησιμοποιηθεί σε συνδυασμό με την οξυτοκίνη.
Μεταξύ 2002 και 2012, μελετήθηκε ένα κολπικό ένθετο μισοπροστόλης και εγκρίθηκε στην ΕΕ. Δεν εγκρίθηκε για χρήση στις Ηνωμένες Πολιτείες και το FDA των ΗΠΑ εξακολουθεί να θεωρεί ότι η ωρίμανση του τραχήλου της μήτρας και η επαγωγή τοκετού είναι εκτός των εγκεκριμένων χρήσεων για μισοπροστόλη.
Άμβλωση
Η μισοπροστόλη χρησιμοποιείται είτε μόνη της είτε σε συνδυασμό με άλλο φάρμακο (μιφεπριστόνη ή μεθοτρεξάτη) για ιατρικές αμβλώσεις ως εναλλακτική λύση στη χειρουργική άμβλωση. Η ιατρική έκτρωση έχει το πλεονέκτημα ότι είναι λιγότερο επεμβατική και πιο αυτόνομη, αυτοκατευθυνόμενη και διακριτική. Είναι προτιμότερο για ορισμένους χρήστες, επειδή φαίνεται πιο «φυσική», καθώς τα φάρμακα προκαλούν αποβολή. Είναι επίσης πιο εύκολα προσβάσιμη σε μέρη όπου η άμβλωση είναι παράνομη. Ο Παγκόσμιος Οργανισμός Υγείας παρέχει σαφείς οδηγίες σχετικά με τη χρήση, τα οφέλη και τους κινδύνους της μισοπροστόλης για τις αμβλώσεις.
Η μισοπροστόλη είναι πιο αποτελεσματική όταν χρησιμοποιείται με μεθοτρεξάτη ή μιφεπριστόνη (RU-486). Η μισοπροστόλη από μόνη της είναι λιγότερο αποτελεσματική (συνήθως 88% σε εγκυμοσύνη έως οκτώ εβδομάδων). Δεν είναι εγγενώς ανασφαλής εάν παρακολουθείται ιατρικά, αλλά το 1% των γυναικών θα έχουν βαριά αιμορραγία που απαιτεί ιατρική φροντίδα, μερικές γυναίκες μπορεί να έχουν έκτοπη κύηση και το 12% των κυήσεων που συνεχίζονται μετά από την αποτυχία της μισοπροστόλης είναι πιο πιθανό να έχουν γενετικές ανωμαλίες και συνήθως ακολούθησε μια πιο αποτελεσματική μέθοδο άμβλωσης.
Η μισοπροστόλη από το στόμα είναι η λιγότερο αποτελεσματική θεραπεία για την επαγωγή πλήρους άμβλωσης σε περίοδο 24 ωρών, λόγω της πρώτης διέλευσης του ήπατος, η οποία μειώνει τη βιοδιαθεσιμότητα της μισοπροστόλης. Οι κολπικές και υπογλώσσιες οδοί οδηγούν σε μεγαλύτερη αποτελεσματικότητα και παρατεταμένη διάρκεια δράσης, επειδή επιτρέπουν στο φάρμακο να απορροφάται άμεσα στην κυκλοφορία του αίματος.
Πρόωρη απώλεια εγκυμοσύνης
Η μισοπροστόλη μπορεί να χρησιμοποιηθεί για να ολοκληρώσει μια αποβολή ή μια χαμένη άμβλωση όταν το σώμα δεν αποβάλλει το έμβρυο από το μόνος του. Σε σύγκριση με κανένα φάρμακο ή με εικονικό φάρμακο, αυξάνει το χρόνο για την ολοκλήρωση της αποβολής. Προτιμάται η χρήση μίας δόσης μισοπροστόλης κολπικά ή στοματικά, με επιπλέον δόσεις ανάλογα με τις ανάγκες. Μπορεί επίσης να χρησιμοποιηθεί σε συνδυασμό με μιφεπριστόνη, σε σχήμα παρόμοιο με ιατρική έκτρωση.
Αιμορραγία μετά τον τοκετό
Η μισοπροστόλη χρησιμοποιείται επίσης για την πρόληψη και τη θεραπεία της αιμορραγίας μετά τον τοκετό. Η στοματικά χορηγούμενη μισοπροστόλη ήταν οριακά λιγότερο αποτελεσματική από την οξυτοκίνη. Η χρήση ορθοπροστόλης που χορηγείται από το ορθό είναι βέλτιστη σε περιπτώσεις αιμορραγίας. Αποδείχθηκε ότι σχετίζεται με χαμηλότερα ποσοστά παρενεργειών σε σύγκριση με άλλες οδούς. Η ορθικά χορηγούμενη μισοπροστόλη αναφέρθηκε σε μια ποικιλία αναφορών περιπτώσεων και τυχαιοποιημένων ελεγχόμενων δοκιμών. Ωστόσο, είναι φθηνή και θερμοσταθερή (έτσι δεν απαιτεί ψύξη όπως η οξυτοκίνη), καθιστώντας τη ένα οικονομικά αποδοτικό και πολύτιμο φάρμακο για χρήση στον αναπτυσσόμενο κόσμο. Μια τυχαιοποιημένη δοκιμή ελέγχου της χρήσης μισοπροστόλης διαπίστωσε μείωση κατά 38% των μηρτικών θανάτων όγω της αιμορραγίας μετά τον τοκετό σε κοινότητες που δεν διαθέτουν πόρους. Η μισοπροστόλη συνιστάται λόγω του κόστους, της αποτελεσματικότητας, της σταθερότητάς της και του χαμηλού ποσοστού παρενεργειών. Η οξυτοκίνη πρέπει επίσης να χορηγείται με ένεση, ενώ η μισοπροστόλη μπορεί να χορηγηθεί από το στόμα ή από το ορθό για αυτήν τη χρήση, καθιστώντας την πολύ πιο χρήσιμη σε περιοχές όπου οι νοσοκόμες και οι γιατροί είναι λιγότερο διαθέσιμοι.
Παρενέργειες
Η πιο συχνά αναφερόμενη ανεπιθύμητη ενέργεια της λήψης μισοπροστόλης από το στόμα για την πρόληψη των ελκών του στομάχου είναι η διάρροια. Σε κλινικές δοκιμές, κατά μέσο όρο 13% των ανθρώπων ανέφεραν διάρροια, η οποία σχετίζεται με τη δόση και συνήθως αναπτύχθηκε νωρίς κατά τη διάρκεια της θεραπείας (μετά από 13 ημέρες) και ήταν συνήθως αυτοπεριοριζόμενη (συχνά υποχωρούσε εντός 8 ημερών), αλλά μερικές φορές (σε 2% των ατόμων) απαιτούσαν διακοπή της μισοπροστόλης.
Οι επόμενες πιο συχνά αναφερόμενες ανεπιθύμητες ενέργειες από τη λήψη μισοπροστόλης από το στόμα για την πρόληψη των γαστρικών ελκών είναι: κοιλιακός πόνος, ναυτία, μετεωρισμός, πονοκέφαλος, δυσπεψία, έμετος και δυσκοιλιότητα, αλλά καμία από αυτές τις ανεπιθύμητες ενέργειες δεν εμφανίστηκε συχνότερα από τη λήψη εικονικού φαρμάκου. Στην πράξη, ο πυρετός είναι σχεδόν καθολικός όταν χορηγούνται πολλαπλές δόσεις κάθε 4 έως 6 ώρες.
Υπάρχουν αυξημένες παρενέργειες με υπογλώσσια ή στοματική μισοπροστόλη, σε σύγκριση με χαμηλή δόση (400 ug) κολπική μισοπροστόλη. Ωστόσο, η χαμηλή δόση κολπικής μισοπροστόλης συνδέθηκε με χαμηλό ποσοστό πλήρους αποβολής. Η μελέτη κατέληξε στο συμπέρασμα ότι χορηγήθηκε υπογλώσσια μισοπροστόλη σε δόσεις 600 ug ή 400 Το ug είχε μεγαλύτερες περιπτώσεις πυρετού και διάρροιας λόγω της ταχύτερης έναρξης δράσης, της υψηλότερης συγκέντρωσης κορυφής και της βιοδιαθεσιμότητας σε σύγκριση με την κολπική ή από του στόματος μισοπροστόλη.
Για την ένδειξη της ιατρικής άμβλωσης, η αιμορραγία και οι κράμπες παρατηρούνται συνήθως μετά τη χορήγηση μισοπροστόλης. Η αιμορραγία και οι κράμπες είναι πιθανό να είναι μεγαλύτερες από εκείνες που παρατηρήθηκαν στα έμμηνα, ωστόσο, συνιστάται επείγουσα φροντίδα εάν η αιμορραγία είναι υπερβολική.
Η μισοπροστόλη δεν πρέπει να λαμβάνεται από έγκυες γυναίκες με επιθυμητές εγκυμοσύνες για τη μείωση του κινδύνου γαστρικών ελκών που προκαλούνται από ΜΣΑΦ, διότι αυξάνει τον τόνο της μήτρας και τις συστολές κατά την εγκυμοσύνη, οι οποίες μπορεί να προκαλέσουν μερική ή ολική έκτρωση και επειδή η χρήση της στην εγκυμοσύνη έχει συσχετιστεί με τη γέννηση ελαττώματα.
Όλοι οι αυχενικοί παράγοντες ωρίμανσης και επαγωγής μπορούν να προκαλέσουν υπερδιέγερση της μήτρας, η οποία μπορεί να επηρεάσει αρνητικά την παροχή αίματος στο έμβρυο και αυξάνει τον κίνδυνο επιπλοκών όπως ρήξη της μήτρας. Έχει προβληθεί ανησυχία ότι η υπερδιέγερση της μήτρας που συμβαίνει κατά τη διάρκεια μιας εργασίας που προκαλείται από μισοπροστόλη είναι πιο δύσκολο να αντιμετωπιστεί από την υπερδιέγερση κατά την εργασία που προκαλείται από άλλα φάρμακα. Επειδή οι επιπλοκές είναι σπάνιες, είναι δύσκολο να προσδιοριστεί εάν η μισοπροστόλη προκαλεί υψηλότερο κίνδυνο από ό, τι άλλοι αυχενικοί παράγοντες ωρίμανσης. Μια εκτίμηση είναι ότι θα απαιτούσαν περίπου 61.000 άτομα που εγγράφηκαν σε τυχαιοποιημένες ελεγχόμενες δοκιμές για να ανιχνεύσουν μια διαφορά στις σοβαρές εμβρυϊκές επιπλοκές και περίπου 155.000 άτομα για να εντοπίσουν μια διαφορά στις σοβαρές μητρικές επιπλοκές.
Αντενδείξεις
Συνιστάται η ιατρική θεραπεία για αποτυχημένη άμβλωση με μισοπροστόλη να εξετάζεται μόνο σε άτομα χωρίς τις ακόλουθες αντενδείξεις: πιθανή έκτοπη κύηση, χρήση μη στεροειδών φαρμάκων, σημάδια πυελικής λοίμωξης ή σήψης, αιμοδυναμική αστάθεια, γνωστή αλλεργία στη μισοπροστόλη, προηγούμενη καισαρική τομή, στένωση μιτροειδούς, υπέρταση, γλαύκωμα, βρογχικό άσθμα και απομακρυσμένες περιοχές χωρίς νοσοκομείο κοντά.
Φαρμακολογία
Η μισοπροστόλη, ένα ανάλογο προσταγλανδίνης, συνδέεται με τα μυομητρικά κύτταρα για να προκαλέσει ισχυρές συστολές του μυομητρίου που οδηγούν σε αποβολή του ιστού. Αυτός ο παράγοντας προκαλεί επίσης ωρίμανση του τραχήλου της μήτρας με μαλάκωμα και διαστολή του τραχήλου. Η μισοπροστόλη συνδέεται και διεγείρει τους υποδοχείς προσταγλανδίνης ΕΡ2, τον υποδοχέα προσταγλανδίνης ΕΡ3 και τον υποδοχέα προσταγλανδίνης ΕΡ4 αλλά όχι τον υποδοχέα Προσταγλανδίνης ΕΡ1 και συνεπώς αναμένεται να έχει ένα πιο περιορισμένο εύρος φυσιολογικών και δυνητικά τοξικών δράσεων από την προσταγλανδίνη Ε2 ή άλλα ανάλογα που ενεργοποιούν και τους τέσσερις υποδοχείς προσταγλανδίνης.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Κετόνες Κατηγορία:Γυναικολογία Κατηγορία:Γαστρεντερολογία Κατηγορία:Καρβοξυλικοί εστέρες Κατηγορία:Εκτρωτικά Κατηγορία:Αλκοόλες Κατηγορία:Λιπίδια
Πετρελαιοκηλίδα
thumb|250px|Καθαρισμός παραλίας μετά από πετρελαιοκηλίδα Πετρελαιοκηλίδα ονομάζεται η απελευθέρωση υγρού πετρελαίου στο περιβάλλον, ιδίως στο θαλάσσιο οικοσύστημα εξαιτίας της ανθρώπινης δραστηριότητας. Αποτελεί μορφή ρύπανσης (ρύπανση των υδάτων). Ο όρος συνήθως αφορά θαλάσσιες πετρελαιοκηλίδες, αλλά πετρελαιοκηλίδες μπορούν να συμβούν και στη στεριά. Μπορεί να προκληθούν από την απελευθέρωση αργού πετρελαίου από δεξαμενόπλοια, πλατφόρμες άντλησης πετρελαίου, ορύγματα άντλησης πετρελαίου, καθώς και από προϊόντα του πετρελαίου, όπως βενζίνης και ντίζελ.
Το πετρέλαιο διεισδύει μέσα στο φτέρωμα των πτηνών και τη γούνα των θηλαστικών, μειώνοντας τις μονωτικές του ιδιότητες, με αποτέλεσμα να είναι πιο ευάλωτα στις εναλλαγές θερμοκρασίας και να επιπλέουν δυσκολότερα στο νερό. Ο καθαρισμός και η ανάκτηση του πετρελαίου είναι δύσκολος και εξαρτάται από πολλούς παράγοντες, όπως ο τύπος πετρελαίου, η θερμοκρασία του νερού, ο τύπος της ακτογραμμής και των ακτών. Οι πετρελαιοκηλίδες μπορεί να χρειαστεί εβδομάδες, μήνες ή και χρόνια για να καθαριστούν.
Οι πετρελαιοκηλίδες μπορεί να έχουν καταστροφικές συνέπειες στην κοινωνία, οικονομικά, περιβαλλοντικά και κοινωνικά. Έτσι, οι πετρελαιοκηλίδες λαμβάνουν έντονη προσοχή από τα ΜΜΕ και πολιτικό θόρυβο, συσπειρώνοντας πολλούς σε πολιτικό αγώνα σχετικά με την κυβερνητική απάντηση στις πετρελαιοκηλίδες και στις πράξεις που μπορεί να τις προλαμβάνουν.
Πηγές και συχνότητες
Ένα δεξαμενόπλοιο κατηγορίας VLCC μπορεί να μεταφέρει 2 εκατομμύρια βαρέλια αργού πετρελαίου (320.000 κυβικά μέτρα). Αυτή η ποσότητα είναι περίπου 8 φορές μεγαλύτερη από αυτήν που διέρρευσε στην πετρελαιοκηλίδα που προκάλεσε το Exxon Valdez, όταν το πλοίο εξόκειλε και απελευθερώθηκαν 260.000 βαρέλια πετρελαίου (41.000 κυβικά μέτρα) στον ωκεανό στις 24 Μαρτίου 1989. Παρά τις προσπάθειες επιστημόνων και εθελοντών, πάνω από 400.000 θαλασσοπούλια, 1.000 ενυδρίδες και τεράστιος αριθμός ψαριών πέθανε. Παρόλα αυτά, αναλογικά με τους όγκους πετρελαίου που διακινούνται μέσω θαλάσσης, το ποσοστό που διαρρέει στη θάλασσα είναι πολύ μικρό.
Τα δεξαμενόπλοια είναι μία από τις πολλές πηγές πετρελαιοκηλίδων. Σύμφωνα με την αμερικανική ακτοφυλακή, το 35,7% του όγκου πετρελαίου που διέρρευσε στις Ηνωμένες Πολιτείες από το 1991 μέχρι το 2004, προήλθε από πλοία με δεξαμενές, το 27,6% από εγκαταστάσεις, το 19,9% από πλοία που δεν ήταν δεξαμενόπλοια, το 9,3% από αγωγούς πετρελαίου και το 7,4 % από άγνωστες πηγές. Τα δεξαμενόπλοια ευθύνονται για περίπου το 5% των πετρελαιοκηλίδων που παρατηρούνται, ενώ το 51,8% προέρχεται από άλλου είδους οχήματα.
Η Διεθνής Ομοσπονδία Πλοιοκτητών Δεξαμενοπλοίων για Θέματα Ρύπανσης έχει καταγράψει 9.351 ατυχηματικές πετρελαιοκηλίδες από το 1974. Σύμφωνα με τη μελέτη, οι περισσότερες πετρελαιοκηλίδες δημιουργούνται κατά τη διάρκεια πράξεων ρουτίνας, όπως τη φόρτωση και την εκφόρτωση του πετρελαίου και τον ανεφοδιασμό καυσίμων. Το 91% αυτών των πετρελαιοκηλίδων είναι μικρές, με όγκο μικρότερο από 7 μετρικούς τόνους ανά πετρελαιοκηλίδα. Αντίθετα, πετρελαιοκηλίδες οι οποίες οφείλονται σε ατυχήματα, όπως συγκρούσεις, εκρήξεις και ρήξη των υφάλων των πλοίων είναι πολύ μεγαλύτερες, με το 84% να αφορά απώλειες άνω των 700 μετρικών τόνων.
Περιβαλλοντικές επιπτώσεις
thumb|250px|Πτηνό καλυμμένο με πετρέλαιο μετά από πετρελαιοκηλίδα στη [[Μαύρη Θάλασσα.]] Σε γενικές γραμμές, η πετρελαιοκηλίδα μπορεί να επηρεάσει τα ζώα και τα φυτά με δύο τρόπους: είτε άμεσα από το πετρέλαιο είτε από τη διαδικασία καθαρισμού. Δεν υπάρχει σαφής σχέση ανάμεσα στην ποσότητα πετρελαίου στο υδάτινο περιβάλλον και τον πιθανό αντίκτυπο στη βιοποικιλότητα. Μια μικρή πετρελαιοκηλίδα στο λάθος σημείο/εποχή σε ένα ευαίσθητο οικοσύστημα μπορεί να αποδειχθεί πιο καταστροφική από ότι μια μεγαλύτερη σε άλλη εποχή του χρόνου στο ίδιο ή σε κάποιο άλλο περιβάλλον. Το πετρέλαιο διεισδύει μέσα στο φτέρωμα των πτηνών και τη γούνα των θηλαστικών, μειώνοντας τις μονωτικές του ιδιότητες, με αποτέλεσμα να είναι πιο ευάλωτα στις εναλλαγές θερμοκρασίας και να επιπλέουν δυσκολότερα στο νερό.
Ζώα τα οποία βασίζονται στην όσφρηση για να βρουν τα μικρά τους ή τις μητέρες τους δεν μπορούν εξαιτίας της έντονης μυρωδιάς πετρελαίου. Αυτό οδηγεί στην απόρριψη των μικρών και την εγκατάλειψή τους, με αποτέλεσμα τα μικρά να λιμοκτονήσουν και να πεθάνουν. Το πετρέλαιο μπορεί να δυσκολέψει τα πουλιά να πετάξουν, με αποτέλεσμα να δυσκολεύονται να ξεφύγουν από θηρευτές. Καθώς καθαρίζονται με το ράμφος, τα πουλιά μπορεί να καταπιούν πετρέλαιο που βρίσκεται στα φτερά τους, ερεθίζοντας το πεπτικό τους σύστημα, αλλάζοντας την λειτουργία του ήπατος και προκαλεί νεφρική βλάβη. Αυτό μπορεί να οδηγήσει σε αφυδάτωση και μεταβολικές διαταραχές. Επίσης, κάποια πτηνά τα οποία εκτίθενται σε πετρέλαιο μπορεί να υποστούν ορμονικές διαταραχές. Τα περισσότερα πτηνά που εκτίθενται σε πετρελαιοκηλίδες πεθαίνουν χωρίς ανθρώπινη παρέμβαση.
Επίσης, οι πετρελαιοκηλίδες μπορούν να επηρεάσουν αρνητικά την ποιότητα του αέρα. Οι χημικές ουσίες του αργού πετρελαίου είναι κυρίως υδρογονάνθρακες που περιλαμβάνουν τοξικές ουσίες, όπως βενζόλιο, τολουόλιο, πολυαρωματικούς υδρογονάνθρακες και οξυγονομένους αρωματικούς υδρογονάνθρακες.
Παραπομπές
Κατηγορία:Περιβαλλοντικές καταστροφές Κατηγορία:Πετρέλαιο
Τσορούμ
Το Τσορούμ (τουρκικά: Çorum) κατά τη διάρκεια της βυζαντινής περιόδου γνωστό ως Ευχάνεια, είναι πόλη της βόρειας Τουρκίας, πρωτεύουσα της ομώνυμης επαρχίας.
Εξωτερικοί σύνδεσμοι
Κατηγορία:Ασιατικές πόλεις της Τουρκίας
Νογκαρόλε Βιτσεντίνο
Παραπομπές
Κατηγορία:Δήμοι της Επαρχίας της Βιτσέντσα
Γ.Σ.Κ. Λασσάνης Κοζάνης
Ο Γυμναστικός Σύλλογος Καλαθοσφαίρισης «Ο Λασσάνης» είναι ελληνικός αθλητικός σύλλογος με έδρα την πόλη της Κοζάνης. Επίσημο έτος ίδρυσής του είναι το 1992. Αγωνίζεται με χρώματα το πράσινο και το λευκό. Δραστηριοποιείται αποκλειστικά στο άθλημα της καλαθοσφαίρισης διαθέτοντας τμήματα όλων των ηλικιακών ομάδων αθλητών και αθλητριών. Το όνομά της έχει εμπνευστεί από τον Κοζανίτη λόγιο και πολιτικό Γεώργιο Λασσάνη.
Ιστορική αναδρομή
Ο σύλλογος ιδρύθηκε το 1992 με πρωτοβουλία του Γιάννη Σκαρκαλά, του Λαζάρου Καραθανάση και του Νίκου Κονδύλη. Πρώτος πρόεδρος του συλλόγου ορίστηκε ο Ιωάννης Σκαρκαλάς. Ο νεοσύστατος σύλλογος, προκειμένου να συμμετάσχει στην Α' Κατηγορία Ανδρών της Ε.ΚΑ.Σ.ΔΥ.Μ. συγχωνεύτηκε με το «Γυμναστικό Σύλλογο Κοζάνης» ο οποίος συμμετείχε ήδη στην κατηγορία.
Το ανδρικό τμήμα καλαθοσφαίρισης κατά τη διάρκεια της πορείας του έχει κατακτήσει τέσσερα Πρωταθλήματα της Ε.ΚΑ.Σ.ΔΥ.Μ., ενώ μετρά έξι συνολικά χρονιές στη Γ' Εθνική Κατηγορία Ανδρών.
Την περίοδο 1995-96 κατέκτησε για πρώτη φορά το τοπικό του πρωτάθλημα ανεβαίνοντας στην Γ' Εθνική Κατηγορία, όπου συμμετείχε για τρεις συνεχόμενες περιόδους μέχρι το καλοκαίρι του 1999, οπότε και υποβιβάστηκε.
Κατά την περίοδο 1999-00 κατέκτησε εκ νέου το τοπικό πρωτάθλημα επιστρέφοντας στη Γ' Εθνική Κατηγορία. Η παραμονή, ωστόσο, αυτή τη φορά ήταν σύντομη, εφόσον μετά το πέρας της περιόδου 2000-01 επέστρεψε στο τοπικό πρωτάθλημα καθώς τερμάτισε στην τελευταία θέση της βαθμολογίας με 1 νίκη και 25 ήττες. Τα επόμενα δύο έτη ήταν επανάληψη των προηγούμενων καθώς ο σύλλογος κατέκτησε το τοπικό πρωτάθλημα την περίοδο 2001-02 και αγωνίστηκε στη Γ' Εθνική κατά την επόμενη και μόνο (2002-03).
Ακολούθησε μια τετραετής περίοδος χωρίς αξιοσημείωτες επιτυχίες, μέχρι το 2008 οπότε, μετά από μια αήττητη πορεία στο πρωτάθλημα της Α' Κατηγορίας της Ε.ΚΑ.Σ.ΔΥ.Μ. κατέκτησε το πρωτάθλημα και επανήλθε στο επίπεδο των εθνικών κατηγοριών. Κατά την περίοδο 2008-09 ο σύλλογος αγωνίστηκε στη Γ' Εθνική Κατηγορία καταλαμβάνοντας την 4η θέση στον όμιλό του. Η επόμενη χρονιά, 2009-10 δεν υπήρξε ωστόσο εξίσου επιτυχημένη, με αποτέλεσμα η ομάδα της Κοζάνης να υποβιβαστεί στο τοπικό πρωτάθλημα.
Έχοντας επιστρέψει στην Α' Κατηγορία Ανδρών της Ε.ΚΑ.Σ.ΔΥ.Μ. ο σύλλογος της Κοζάνης κατέλαβε την περίοδο 2010-11 την 5η θέση του βαθμολογικού πίνακα σε σύνολο 10 ομάδων. Την επόμενη χρονιά, 2011-12, ολοκλήρωσε τις αγωνιστικές του υποχρεώσεις στην 8η θέση σε σύνολο 11 ομάδων. Την αγωνιστική περίοδο 2012-2013 η όμαδα ανδρών κατελαβε την 8η θέση σε σύνολο 10 ομάδων.Την αγωνιστική περίοδο 2013-2014 η ανδρική ομάδα πέρασε στα play off δεν κατάφερε όμως να κερδίσει την άνοδο και τερμάτισε 2η σε τριπλή ισοβαθμία με τον ΑΠΣ ΠΤΟΛ/ΔΑΣ και τον ΑΣ ΒΕΛΒΕΝΤΟΥ.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2014-15, ο σύλλογος λαμβάνει μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.ΔΥ.Μ.
Έδρα του συλλόγου είναι το Δ.Α.Κ. Κοζάνης «Ιωάννης Σκαρκαλάς», χωρητικότητας 1.530 θέσεων. Πρόεδρος του συλλόγου είναι ο Κώστας Μασμανίδης ενώ το τιμόνι της ομάδας ανέλαβε ο προπονητής Γιάννης Μήτσιαλος.
Ιστορικό
Το γυναικείο τμήμα καλαθοσφαίρισης κατά τη διάρκεια της δεκαετίας του 1990 κατέκτησε τρία συνεχόμενα πρωταθλήματα Ε.ΚΑ.Σ.ΔΥ.Μ. και συγκεκριμένα κατά τις περιόδους 1995 · 1996 · 1997.
Κατά την περίοδο 1997-98 συμμετείχε στο πρωτάθλημα της Β' Εθνικής Κατηγορίας, η οποία σήμερα έχει καταργηθεί. Με το τέλος της αγωνιστικής περιόδου είχε αποκτήσει το δικαίωμα της ανόδου στην Α2 Εθνική Κατηγορία Γυναικών στα πλαίσια της οποίας αγωνίστηκε για μία δεκαετία μέχρι την περίοδο 2007-08 οπότε και υποβιβάστηκε. Όλες αυτές τις περιόδους η ομάδα ολοκλήρωνε τις υποχρεώσεις της στο δεύτερο μισό του βαθμολογικού πίνακα με αξιοσημείωτη εξαίρεση την περίοδο 2006-07, οπότε και κατέλαβε την τρίτη θέση στον όμιλό της, αποτυγχάνοντας να ανέβει στην Α1 Εθνική.
Αγωνιζόμενη πλέον στο τοπικό Πρωτάθλημα της Ε.ΚΑ.Σ.ΔΥ.Μ., η ομάδα της Κοζάνης κατέλαβε την περίοδο 2008-09 την 3η θέση στον τελικό βαθμολογικό πίνακα σε σύνολο 6 ομάδων. Η επόμενη χρονιά, 2009-10, υπήρξε πιο επιτυχημένη, με το σύλλογο να κατακτά την κορυφή της βαθμολογίας. Στους αγώνες μπαράζ που ακολούθησαν ο σύλλογος κατετάγη πρώτος κερδίζοντας το δικαίωμα συμμετοχής για άλλη μια φορά σε πρωτάθλημα εθνικού επιπέδου.
Την περίοδο 2010-11, χρονιά κατά την οποία ο Λασσάνης διαγωνίστηκε στην Α2 Εθνική, η ομάδα τερμάτισε στην 9η θέση της βαθμολογίας, εντός της ζώνης του υποβιβασμού. Στη διοργάνωση του Κυπέλλου Ελλάδος ηττήθηκε από τον Απόλλωνα Καλαμαριάς με σκορ 69-39 στην 1η Αγωνιστική της Α' Φάσης γνωρίζοντας τον αποκλεισμό. Εντούτοις, την επόμενη περίοδο, 2011-12, κατέκτησε και πάλι το Πρωτάθλημα της Ε.ΚΑ.Σ.ΔΥ.Μ. και, αφού πέρασε επιτυχώς από τα μπαράζ, επέστρεψε στην Α2 Εθνική. Την αγωνιστική περίοδο 2012-2013 το τμήμα γυναικών αγωνίστηκε στην Α2 Εθνική κατηγορια και συγκεκριμένα στον Α΄Υποόμιλο Βορρά όπου κατέλαβε την 7η θέση σε σύνολο 7 ομάδων με αποτέλεσμα να υποβιβαστεί στο τοπικό πρωτάθλημα.Στα πλαίσια του θεσμού του Κυπέλλου Ελλάδος, ο σύλλογος αποκλείστηκε στην 1η Αγωνιστική της Α' Φάσης, όπου γνώρισε την ήττα με σκορ 37-69 από την Αναγέννηση Νέου Ρυσίου. Την αγωνιστική περίοδο 2013-2014 η ομάδα αγωνίστηκε στο τοπικό πρωτάθλημα της Ε.ΚΑ.Σ.ΔΥ.Μ όπου και τερμάτισε πρώτη, σε ένα πολύ δυνατό πρωτάθλημα,παίρνοντας το εισιτήριο για τους αγώνες μπαράζ για άνοδο στην Α2 εθνική κατηγορία,Στους αγώνες μπαράζ που έγιναν στην Θεσσάλονίκη η ομάδα τερματισε δεύτερη και έτσι δεν κατάφερε να ανέβει στην Α2 Εθνική κατηγορία.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2014-2015, ο Γ.Σ.Κ. Λασσάνης Κοζάνης λαμβάνει μέρος στο Τοπικό Πρωτάθλημα της ΕΚΑΣΔΥΜ Έδρα του συλλόγου είναι το Δ.Α.Κ. Κοζάνης «Ιωάννης Σκαρκαλάς», χωρητικότητας 1.530 θέσεων. Πρόεδρος του συλλόγου είναι ο Κώστας Μασμανίδης, ενώ καθήκοντα προπονητή διατηρεί ο Ζήσης Καψάλης.
Τμήματα υποδομής
Το τμήμα εφήβων του συλλόγου μέχρι σήμερα έχει καταλάβει: την πέμπτη θέση στο Πανελλήνιο Πρωτάθλημα στη Νέα Ιωνία Βόλου το 1999, την πέμπτη θέση στο Πανελλήνιο Πρωτάθλημα το 2000 στη Λαμία και την τέταρτη θέση στο Πανελλήνιο Πρωτάθλημα στη Λιβαδειά το 2007.
Το τμήμα νεανίδων έχει καταλάβει: τη δεύτερη θέση στο Πανελλήνιο Πρωτάθλημα του 2004 στην Κοζάνη.
Το τμήμα κορασίδων έχει καταλάβει: την πρώτη θέση στο Πανελλήνιο Πρωτάθλημα στο Άστρος Κυνουρίας το 1997 και την τρίτη θέση στο Πανελλήνιο Πρωτάθλημα στη Βέροια το 2001.
Εξωτερικοί σύνδεσμοι
Κατηγορία:Αθλητικοί σύλλογοι Κοζάνης Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.ΔΥ.Μ. Κατηγορία:Ιδρύσεις αθλητικών συλλόγων το 1992 Κατηγορία:Ιδρύσεις ομάδων καλαθοσφαίρισης το 1992
Βουλγαρικές βουλευτικές εκλογές 1966
Οι βουλευτικές εκλογές διεξήχθησαν στη Βουλγαρία στις 27 Φεβρουαρίου του 1966. Το Πατριωτικό Μέτωπο ήταν ο μόνος οργανισμός που συμμετείχε στις εκλογές, και οι ψηφοφόροι είχαν την επιλογή της ψήφου υπέρ ή κατά του κόμματος, με μόνο 2.089 από τις 5.746.161 έγκυρες ψήφους να ρίχνει κατά. Η προσέλευση των ψηφοφόρων φέρεται να ήταν 99,6%.
Νέα Ανατολή (Αμπελόκηποι)
Η Νέα Ανατολή ήταν συνοικισμός στους Αμπελοκήπους της Αθήνας. Κατασκευάστηκε μετά τη Μικρασιατική Καταστροφή για να στεγάσει πρόσφυγες στο τετράγωνο Λεωφόρου Αλεξάνδρας (κοντά στο γήπεδο του Παναθηναϊκού), Πανόρμου, Αμπελακίων και Δημητσάνας. Η Νέα Ανατολή ήταν γνωστή για τις σκληρές συνθήκες διαβίωσης που επικρατούσαν σε αυτή. Ο συνοικισμός είχε τον δικό του αθλητικό σύλλογο που ονομαζόταν Άρης. Εν τέλει κατεδαφίστηκε το 1958. Για παραπάνω από δεκαετία ο χώρος παρέμεινε κενός ως μια μεγάλη αλάνα. Πλέον τη θέση του έχουν καταλάβει άλλα κτίσματα μεταξύ των οποίων το κτίριο όπου σήμερα στεγάζεται η ΓΑΔΑ, του οποίου η κατασκευή ξεκίνησε το 1970.
Η Νέα Ανατολή χρησιμοποιήθηκε ως ντεκόρ της ταινίας «Το Ξυπόλητο τάγμα» (1953). Η ταινία, γνωστή και ως «Σαλταδόροι» γυρίστηκε μεταξύ 1952-1954 και χρησιμοποίησε για σκηνικό της «μαύρης αγοράς» στην ταινία την νόμιμη λαϊκή αγορά που λειτουργούσε στον συνοικισμό.
Παραπομπές
Κατηγορία:Συνοικίες και περιοχές Αθήνας Κατηγορία:Προσφυγικοί οικισμοί και καταυλισμοί στην Ελλάδα
Γουνθαμούνδος
Ο Γουνθαμούνδος, λατιν. Gunthamundus (π. 450 - 496) ήταν βασιλιάς των Βανδάλων και των Αλανών (484-496) για 12 έτη, ο 3ος του βασιλείου τους στη Βόρειο Αφρική. Διαδέχθηκε τον όχι δημοφιλή θείο του Ονώριχο, και μόνο γι' αυτόν τον λόγο απήλαυσε μία μάλλον επιτυχή βασιλεία.
Βιογραφία
Ο Γουνθαμούνδος ήταν ο 2ος γιος του Γκέντο, γιου του Γιζέριχου ιδρυτή του Βανδαλικού βασιλείου στη Βόρειο Αφρική. Οι πιο πολλοί άρρενες της οικογένειας δεν ζούσαν, κυρίως επειδή ο Ονώριχος είχε σκοτώσει τους μεγαλύτερους γιους του Γιζέριχου. Έτσι όταν στις 23 Δεκεμβρίου 484 απεβίωσε ο Ονώριχος, ο Γουνθαμούνδος βρέθηκε να είναι το μεγαλύτερο άρρεν μέλος της οικογένειας. Σύμφωνα με τους νόμους διαδοχής του πάππου του, όπου το μεγαλύτερο άρρεν μέλος της οικογένειας ήταν διάδοχος, ο Γουνθαμούνδος ανακηρύχθηκε βασιλιάς.
Αυτός επωφελήθηκε σε όλη τη βασιλεία του από το ότι οι πιο ισχυροί αντίπαλοι των Βανδάλων, οι Βησιγότθοι, οι Οστρογότθοι και η Ρωμαϊκή Αυτοκρατορία, είχαν εμπλακεί σε πολέμους. Αν και η εξουσία των Βανδάλων είχε μειωθεί πολύ από την ακμή της επί Γιζέριχου, απολάμβαναν ειρήνη υπό τον Γουνθαμούνδο. Ο βασιλιάς επίσης έπαυσε τις διώξεις των Ορθοδόξων που είχε αρχίσει ο αρειανός Ονώριχος, μία κίνηση που μείωσε την αναταραχή στο βασίλειό του και σταθεροποίησε την οικονομία του κράτους η οποία ήταν στα πρόθυρα της κατάρρευσης.
Ατυχώς για τους Βανδάλους, ο Γουνθαμούνδος δεν βασίλευσε για μεγάλο χρονικό διάστημα, αλλά απεβίωσε 46 ετών. Τον διαδέχθηκε ο αδελφός του Θρασαμούνδος, που όμως δεν ήταν τόσο αποτελεσματικός στην εξουσία του βασιλείου.
Πηγές
Κατηγορία:Βάνδαλοι
Έμμα της Ιταλίας
Η Έμμα της Ιταλίας (γεννήθηκε το 948) ήταν κόρη του Λοθαρίου Β΄ της Ιταλίας και της Αδελαΐδας της Ιταλίας ή Αγίας Αδελαΐδας που έγινε αργότερα αυτοκράτειρα, τελευταία γόνος του Οίκου των Μποζονιδών.
Βιογραφία
Με τον γάμο της με τον Λοθάριο της Γαλλίας έγινε η τελευταία βασίλισσα της Γαλλίας από τη δυναστεία των Καρολιδών και μητέρα του τελευταίου Καρολίδη βασιλιά Λουδοβίκου Ε΄. Ο πατέρας της δηλητηριάστηκε όταν ήταν ακόμα νήπιο από τον πολιτικό του αντίπαλο Βερεγγάριο Β΄ της Ιταλίας που αποπειράθηκε να παντρευτεί την μητέρα του. Η μητέρα της αρνήθηκε και παντρεύτηκε τον Όθων Α΄ της Αγίας Ρωμαϊκής Αυτοκρατορίας. Η Έμμα παντρεύτηκε τον Λοθάριο (965), αποκτώντας τον Λουδοβίκο (967). Η Έμμα κατηγορήθηκε από τον κουνιάδο της Κάρολο της Κάτω Λωρραίνης για απιστία με τον Ασελίν, επίσκοπο της Λoν (Laon) (977), ο Ασελίν αθωώθηκε στο συμβούλιο του Αγίου Μάρκου υπό τον Αδαλβερόν, αρχιεπίσκοπο της Ρενς. Για να εξασφαλίσει την διαδοχή του γιου της η Έμμα κάλεσε τον σύζυγο της Λοθάριο να τον στέψει συμβασιλέα, ο Λοθάριος δέχτηκε αλλά χωρίς να του δώσει καμιά εξουσία.
Η βασιλεία της Έμμας σημαδεύτηκε από τις συνεχείς εχθροπραξίες ανάμεσα στον σύζυγο της και τον ετεροθαλή αδελφό της Όθωνα Β΄, ο καθένας έκανε συνεχείς επιθέσεις σε περιοχές του άλλου. Αργότερα συμφιλιώθηκαν (980) σε βαθμό που όταν πέθανε ο Όθων Β΄ η Έμμα υποστήριξε το κληρονομικό δικαίωμα του ανηψιoύ της Όθωνα Γ΄ στον γερμανικό θρόνο συμμετέχοντας το 985 στην λεγόμενη Σύνοδο των Ισχυρών Γυναικών (colloquium dominarum). Ο Λοθάριος πέθανε στις 2 Μαρτίου 986, ο γιος τους Λουδοβίκος έγινε βασιλιάς αλλά εξόρισε την μητέρα του και τον επίσκοπο Ασελίν με την κατηγορία ότι δηλητηρίασαν τον πατέρα του. Μετά τον θάνατο του γιου της υποστήριξε τον Ούγο Καπέτο που στέφθηκε βασιλιάς των Δυτικών Φράγκων στις 3 Ιουλίου 987 από τον Αδαλβερόν και στην συνέχεια κλείστηκε σε μοναστήρι.
Άγνωστος ο χρόνος θανάτου της.
Εξωτερικοί σύνδεσμοι
Κατηγορία:Βασίλισσες και Αυτοκράτειρες της Γαλλίας Κατηγορία:Δυναστεία των Καρολιδών Κατηγορία:Σύζυγοι των βασιλέων των Φράγκων
Αλυσέλικτρο
thumb|right|250px|Αλυσέλικτρα βαρούλκου άγκυρας βαμμένα κόκκινα. Οι κίτρινες στεφάνες είναι τα φρένα Το Αλυσέλικτρο είναι ένας ειδικός τύπος κυλίνδρου βαρούλκου, κατάλληλος για ανύψωση ή έλξη φορτίων με χρήση αλυσίδας. Αποτελείται από ειδικό μεταλλικό (από χυτοσίδηρο) κύλινδρο που φέρει περιφερειακές "γλυφές" μέσα στις οποίες "φωλιάζουν" οι κρίκοι της αλυσίδας (καδένας) της άγκυρας. Αν η αλυσίδα τυλίγεται και παραμένει επάνω στο αλυσέλικτρο, τότε αυτό συνήθως αποκαλείται τύμπανο αλυσίδας και έχει σχετικά μεγάλο μήκος.
Το αλυσέλικτρο επινοήθηκε από τον Γάλλο υποπλοίαρχο Μπαρμπστέν στην αναζήτηση απόλυτης ασφάλειας και σταθερότητας. Έτσι κατασκεύασε αυτό το δίσκο (τύμπανο), με οκτώ εγκαθήσεις μέσα στις οποίες φωλιάζουν οι κρίκοι της αλυσίδας (περίπου τέσσερις ανά στροφή). Οι εγκαθήσεις αυτές δεν είναι στερεότυπες αλλά κατάλληλες για το μέγεθος και σχήμα των κρίκων της αλυσίδας για την οποία χρησιμοποιείται.